range 39°22′0″N 16°30′0″E﻿ / ﻿39.36667°N 16.50000°E﻿ / 39.36667; 16.50000

| Sila |
| --- |
| Dio Kalabrijskih Apenina |
| Karta masivaKarta masivaKarta masiva |
| Dužina masiva: | km |
| Širina masiva: | km |
| Površina masiva: | 1,500 km² |
| Najviši vrh: | Botte Donato (1,928 m) |
| Zaštićene oblasti: |  |
| Država: |  Italija |

**Sila** je planinski masiv, bolje rečeno ogromna visoravan, dio Kalabrijskih Apenina, koja se prostire po provincijama; Cosenza, Crotone i Catanzaro.

Fizička geografija
------------------

Sila je sa sjevera je omeđena Tarantskim zaljevom i dolinom kod Sibarija, sa jugoistoka visokim brdima duž obale Jonskog mora, sa juga zaljevom Squillace i prijevojom kod Marcellinare i sa zapada dolinom rijeke Crati.

Pogled na podmasiv Sila Grande
Sila je geološki građena od paleozojskih granita koji su povezani sa paleozoičkim metamorfnim stijenama (gnajs, mikašist, foidolit, kinzigit) i sa mezozoičkim škriljcima i vapnencima i kenozoičkim formacijama (gline, lapori).

Gornja platforma tog golemog planinskog masiva uzdignuta je na zapadnom sektoru, sa vrlo strmim nagibom prema kanjonu rijeke Crati, i značajno je nagnuta prema 
sjeveroistoku i jugu, gdje se spaja s miocenskim i pliocenskim obalnim masivima. Prosječna nadmorska visina iznosi 1,300 metara, a maksimalna 1,928 
m (Botte Donato). Od zapada prema istoku uzdiže se niz niskih planina (masiv) blagih padina.

Sila se tradicionalno dijeli od sjevera prema jugu na tri zone; 

* **Sila Greca**, tako nazvana po albanskom stanovništvu koje živi po sjevernim padinama, oni su se nekad smatrali Grcima,
* **Sila Grande** u centru i
* **Sila Piccola** na jugu.

### Klima

Klima je planinska, sa vrlo hladnim zimama, i prohladnim ljetima. 
Snijeg je čest; padavine su obilne u zimskim mjesecima, a skromne ljeti, prosjek je 1,200 mm godišnje, sa maksimalnim vrijednostima od preko 2,000 mm u najvišim dijelovima masiva i minimalnim po istočnim dijelovima.

### Hidrografija

Što se tiče hidrografije najveći broj vodotoka Sile pripada jonskom slivu, to su uglavnom Crati i Neto sa svojim pritokama. 
Do Tirenskog mora teče samo rijeka Savuto.

U najvišem dijelu visoravni stvoreno je nekoliko akumulacionih jezera izgradnjom brana na rijekama Mucone (pritoka Cratija (Jezero Cecita ili Mucone), Neto (Jezero Ariamacina), Arvo (jezero Arvo) i Ampollino ( jezero Ampollino), (obje pritoke Neta).

### Ekonomija i stanovništvo

Sila ima najviše šuma (kesten, joha, ariš, bor, bukva) u Južnoj Italiji, koje su zaštićene Nacionalnim parkom Sila.

Na samom vrhu je rijetko naseljena, jedina iznimka je grad San Giovanni in Fiore, koji leži na više od 1000 m nadmorske visine). Ali je po padinama vrlo gusto naseljena, naročito oko Cosenze gdje se nalazi puno naselja, a najveća su Acri, Rossano i Corigliano Calabro.

Privreda koja se nekad bazirala na eksploataciji šuma i ovčarstvu, danas se ponešto diverzificirala, razvila se drvna industrija, ratarstvo podignuto je dosta hidroelektrana a i turizam je sve veća stavka.

Izvori
------

1. 1 2 3 4 5 6 7 8 9  „*Sila (altopiano)*" (talijanski). Sapere. Pristupljeno 23.2.2022.

Vanjske veze
------------

***Sila (visoravan)*** na Wikimedijinoj ostavi

* *Sila (altopiano)* ()